cyanic-selkie/wikianc huggingface dataset:
วันทหารม้า
ประวัติ
วันทหารม้ามีต้น กำเนิดจากวีรกรรมที่ บ้านพรานนก ปัจจุบันตั้งอยู่ในอำเภออุทัย จังหวัดพระนครศรีอยุธยา การกู้ชาติของสมเด็จพระเจ้าตากสินมหาราช พระยาตากในขณะนั้นยังเป็นพระยาวชิรปราการ ได้นำกองทหารผ่านมาทางบ้านธนู บ้านข้าวเม่า เมื่อวันที่ 4 มกราคม พ.ศ. 2309
ตลอดทางของการรบ ชาวบ้านได้จัดส่งข้าวเม่า ให้เป็นเสบียงและส่งธนูให้แก่ทหารใช้เป็นอาวุธ กองทหารได้ปะทะกับพม่าที่คลองแห่งหนึ่ง พระยาตากตีทหารพม่าแตกพ่าย จึงตั้งชื่อคลองว่า "คลองชนะ" ฝ่ายทหารพม่าได้ติดตามไปอย่างกระชั้นชิดตลอดระยะทางที่หนีออกจากกรุงศรีอยุธยา พระยาตากต้องต่อสู้กับพม่าถึง 4 ครั้ง แต่กองทหารพม่าก็ไม่ยอมลดละ และไล่ตามไปทันที่บ้านโพธิ์สังหาร มีหญิงสาวชาวบ้านชื่อนางโพ ได้ช่วยรบกับพม่าจนเสียชีวิต และภายหลังจากพระยาตากกู้ชาติได้แล้ว จึงได้ระลึกถึงกลับมาตั้งชื่อหมู่บ้านโพธิ์สังหาร เป็นหมู่บ้านโพสาวหาญ และยังใช้มาจนถึงปัจจุบัน และมีบุคคลสำคัญอีกคนหนึ่งคือ พรานนก หรือเฒ่าคำ ซึ่งเป็นผู้ช่วยจัดเสบียงอาหารให้กับกองทหารพระยาตากในระหว่างสงคราม ในปัจจุบันมีรูปปั้นให้ประชาชนเคารพที่หมู่บ้านพรานนก อำเภออุทัย
กองทัพบกไทยจึงตั้งวันที่ 4 มกราคม ของทุกปี เป็นวันทหารม้า
กิจกรรม
หน่วยงานราชการที่เกี่ยวข้องจะจัดพิธีสักการะอนุสรณ์พระเจ้าตาก ที่จังหวัดพระนครศรีอยุธยา นอกจากนั้นจะมีการจัดงานวันที่รำลึกทหารม้าในเดือนมกราคมของทุกปี
ไก่ (เพลงอารักษ์ อมรศุภศิริ)
ที่มาของเพลงเป็นเพลงที่แต่งขึ้นจากการตีความมุมมองการ­มองโลกในแบบของ "ไก่" ที่ "เป้" ได้แต่งขึ้นจากเรื่องจริงที่ได้เจอมากับตั­วเอง จากการที่มีโอกาสได้เดินทางไปต่างจังหวัดบ­่อย ๆ และพบว่าคนส่วนมากมักจะเลี้ยง "ไก่" ไว้เพื่อกิน "ไข่" โดยให้เหตุผลว่ามันประหยัด ! แต่เมื่อวันหนึ่งที่ "ไก่" ตัวนั้นไม่สามารถออกไข่ได้แล้วคนเลี้ยงจะท­ำอย่างไรกับมัน ? และคำตอบที่ "เป้" ได้รับจากคนเลี้ยงไก่นี้เองก็เป็นที่มาของ­แรงบันดาลใจในการแต่งเพลง "ไก่"
ด้านเนื้อหาของเพลงเกี่ยวกับ มุมมองในแบบไก่ ๆ เขายังใส่ลูกเล่นเป็นเสียงร้องของไก่ให้เข­้ากับจังหวะริฟกีต้าร์เพื่อเพิ่มความสนุกส­นานเฮฮาให้กับเพลงอีกด้วย สุดท้ายแล้วจุดจบของ "ไก่" ที่ออกไข่ไม่ได้
ญดา สุวรรณปัฏนะ
ญาดา สุวรรณปัฏนะ ชื่อเล่น คุกกี้ เกิด(เมื่อวันที่ 24 ธันวาคม พ.ศ. 2538) เป็นนักแสดงชาวไทยมีชื่อเสียงจากเวทีการประกวดมิสทีนไทยแลนด์ ปี 2012 มีผลงานในด้านต่าง ๆ เช่น มิวสิกวิดีโอ ภาพยนตร์ และ โฆษณา ถึงเมื่อใน พ.ศ. 2556 มีผลงานละคร สาปพระเพ็ง ออกอากาศสถานีช่อง 3หลังจากนั้นได้ลงนามสัญญาเป็นนักแสดงสังกัดช่อง 7 เอชดี ตั้งแต่ปี พ.ศ. 2560 มีผลงานละครเช่น มือปืนพ่อลูกติด และ สุดรักสุดดวงใจ เป็นต้น
ปัจจุบัน​คุกกี้ได้หมดสัญญากับทางช่อง​7​แล้วและเป็นนักแสดงช่องวัน
ประวัติ
ญดา สุวรรณปัฏนะ ชื่อเล่น คุกกี้ เป็นนักแสดงชาวไทยเกิดที่จังหวัดขอนแก่น ชื่อเดิม จุฬาลักษณ์ สุวรรณปัฏนะ เกิดเมื่อวันที่ 24 ธันวาคม พ.ศ. 2538 สำเร็จการศึกษาระดับมัธยมศึกษาที่โรงเรียนเตรียมอุดมศึกษาพัฒนาการ รัชดาและได้รับโอกาสมาศึกษาต่อที่โรงเรียนสาธิตมหาวิทยาลัยขอนแก่นและสำเร็จการศึกษาระดับปริญญาตรีที่คณะศิลปกรรมศาสตร์ มหาวิทยาลัยศรีนครินทรวิโรฒเมื่อในปี พ.ศ. 2561
ญดาเริ่มเข้าสู่วงการบันเทิงจากประกวดการเวทีมิสทีนไทยแลนด์ ปี 2012 ต่อมาญดามีผลงานในด้านการแสดงต่าง ๆ เช่น มิวสิควิดีโอ ภาพยนตร์ และ โฆษณา เป็นต้น ภายหลังญดาได้รับโอกาสร่วมแสดงละครในฐานะนักแสดงรับเชิญในละคร สาปพระเพ็ง เมื่อในปี พ.ศ. 2556 ต่อมาได้รับโอกาสจากผู้จัดการส่วนตัวได้มีการชักชวนเรียนการแสดงภายหลังและได้ลงนามสัญญาเป็นนักแสดงในสังกัดช่อง 7 เอชดี มีผลงานละครเรื่อง มือปืนพ่อลูกติด, สุดรักสุดดวงใจ, รักหวานบ้านวุ่น และ รักปรุงรส เป็นต้น
ปัจจุบัน​คุกกี้ได้หมดสัญญากับทางช่อง​7​แล้วและเป็นนักแสดงอิสระ
เซนทอร์
เซนทอร์ (centaur; มาจากภาษากรีกโบราณ κένταυροι) เป็นสัตว์ชนิดหนึ่งในเทพปกรณัมกรีก มีร่างส่วนบนเป็นมนุษย์ผู้ชาย แต่ส่วนลำตัวลงไปเป็นม้าหนุ่มที่มีกล้ามเนื้อเป็นมัด ๆ สง่างาม อาศัยอยู่แถบภูเขาของอาคาเดีย และเทสสาลีในประเทศกรีซ
เซนทอร์มีสองตระกูล โดยตระกูลหนึ่งเกิดจาก อิคซอน อันธพาลแห่งสวรรค์ที่ขึ้นชื่อ กับอีกตระกูลที่เกิดจากโครนัส ฝ่ายหลังมีอุปนิสัยดีแตกต่างจากฝ่ายแรกมาก
เซนทอร์ตระกูลอิคซอน เกิดจากอิคซอนกับเนฟีลี มีพละกำลังมาก ชอบดื่มไวน์กับชอบไล่คว้าผู้หญิง ซ้ำชอบทะเลาะเวลาเมา เซนทอร์จึงถูกมองว่าเป็นพวกขี้เมาไม่กลัวใครทั้งสิ้น
เซนทอร์ตระกูลโครนัสต่างกับตระกูลอิคซอน เป็นเซนทอร์แสนดี โครนัสแต่งงานกับฟีลีร่า นางอัปสรน้ำผู้เลอโฉม มีลูกชื่อไครอน ซึ่งเป็นผู้คงแก่เรียน มีความสุขุมรอบคอบจนได้รับเลือกให้เป็นอาจารย์ของเหล่าวีรบุรุษหลายคนในตำนานกรีก เช่น อคิลลีส, เฮอร์คิวลีส, เจสัน, พีลูส, อีเนียส และบรรดาลูกศิษย์ของเขาก็ประพฤติตัวตามแบบครูบาอาจารย์ได้เป็นอย่างดี
ที่มา
มักเชื่อกันว่า เซนเทอร์เป็นลูกของอิกซิออนกับเนฟีลี (เมฆที่ถูกสร้างขึ้นตามแบบรูปโฉมของเฮรา) แต่บ้างก็เชื่อว่า เป็นลูกของเซนทอรัสกับม้าจากเมืองแมกนีเซีย เซนทอรัสดังกล่าวนี้เอง อาจเป็นลูกของอิกซีออนกับเนฟิลี หรือของอพอลโลกับสติลบี ซึ่งเป็นลูกสาวของเทพเจ้าแม่น้ำชื่อ พีเนียส
ตุ๊กกี้ เจ้าหญิงขายกบ
ตุ๊กกี้ เจ้าหญิงขายกบ เป็นภาพยนตร์ไทย ที่ผลิตโดย สหมงคลฟิล์ม และ เวิร์คพอยท์ รายได้ 64 ล้านบาท ออกฉายเมื่อวันที่ 16 กันยายน พ.ศ. 2553 กำกับโดย พรชัย หงษ์รัตนาภรณ์ นำแสดงโดย สุดารัตน์ บุตรพรม, หลุยส์ สก็อต, ซาร่า ไคเซอร์, วัชระ ปานเอี่ยม, เท่ง เถิดเทิง, โหน่ง ชะชะช่า, อารักษ์ อมรศุภศิริ, นาตาลี เดวิส, ค่อม ชวนชื่น, พัน พลุแตก ภาพยนตร์เปิดตัว 4 วันแรกด้วยรายได้ 27.5 ล้านบาท ภาพยนตร์ทำรายได้รวม 64 ล้านบาท
เขตนากะ (โยโกฮามะ)
เขตนากะ (中区) เป็นหนึ่งในเจ็ดเขตการปกครองของนครโยโกฮามะ จังหวัดคานางาวะ ประเทศญี่ปุ่น เขตนากะเป็นศูนย์กลางการปกครองของเมือง เป็นที่ตั้งของศาลาว่าการเมือง
หลอกตัวเอง (เพลงมูซู)
"หลอกตัวเอง" เป็นซิงเกิลของ Muzu ประพันธ์เนื้อร้อง-แต่งทำนองโดย Muzu และเรียบเรียงโดย Muzu,ธนเดช ผาสุกธรรม ออกจำหน่ายในวันที่ 25 กุมภาพันธ์ พ.ศ. 2559
เนื้อหาของเพลงนี้พูดถึงประสบการณ์ความรักของคน ๆ หนึ่ง ที่ได้จบลงไปแล้ว แต่ก็ยังจมอยู่ในห้วงกาลเวลาของความรักเดิม ๆ ไม่สามารถหลุดออกมาจากตรงนั้นได้ เหมือนบรรยากาศเก่า ๆ ยังตามมาหลอกหลอน แม้รู้ว่ากำลังหลอกตัวเอง และคอยย้ำคิดกับตัวเองว่าทุกอย่างมันจบแล้ว แต่ก็ยังเอาตัวเองออกมาจากตรงนั้นไม่ได้สักที เป็นความรู้สึกที่เจ็บปวด ซึ่งผมเองก็เคยตกอยู่ในสถานการณ์นี้เหมือนกัน และเชื่อว่าใครที่กำลังตกอยู่ในสถานการณ์นี้ หรือเคยผ่านประสบการณ์เจ็บปวดนี้มาแล้ว
การตอบรับ
เพลง "หลอกตัวเอง" ติดอันดับสูงสุด 39 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอร์เพลย์ ประจำวันที่ 23 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สวิตช์กุญแจ
thumb|right|สวิตช์กุญแจ
สวิตช์กุญแจ (key switch) เป็นสวิตช์ไฟฟ้าซึ่งออกแบบไว้ให้ใช้ลูกกุญแจในการไขเปิดหรือปิด เพื่อจำกัดให้เฉพาะผู้ได้รับอนุญาต หรือผู้เป็นเจ้าของอุปกรณ์เท่านั้นที่จะสามารถควบคุมการเปิดปิดได้, โดยสวิตช์ประเภทนี้มักจะพบทั่วไปในงานที่ต้องการควบคุมการเข้าถึงหรือความปลอดภัยเป็นพิเศษ เช่นระบบปล่อยขีปนาวุธ (ซึ่งการเปิดใช้โดยไม่ได้รับอนุญาตจะทำให้เกิดหายนะร้ายแรง), ระบบควบคุมโรงงาน (เพื่อควบคุมลำดับการเปิดปิดเครื่องจักรให้ถูกต้องปลอดภัย), ระบบสัญญาณกันขโมย (เพื่อไม่ให้โจรผู้ร้ายสามารถปิดระบบได้), หรือระบบสตาร์ทรถยนต์และรถจักรยานยนต์ (เพื่อป้องกันผู้อื่นนำไปขับ) เป็นต้น, นอกจากนั้นสวิตช์ประเภทนี้ยังถูกนำมาใช้ ในกรณีที่จุดควบคุมหรืออุปกรณ์อยู่ในพื้นที่กึ่งสาธารณะ แต่ไม่ต้องการให้ผู้ไม่เกี่ยวข้องมาเปิดปิดเล่น เช่นสวิตช์ไฟแสงสว่างรวมของอาคาร
สวิตช์กุญแจซึ่งใช้สำหรับจำกัดลำดับการควบคุม จะเป็นชนิดที่ล็อกลูกกุญแจไม่ให้ดึงออกได้ระหว่างที่สวิตช์เปิด (ต้องบิดปิดเครื่องก่อน จึงจะดึงออกได้) มักใช้เพื่อป้องกันไม่ให้พนักงานในโรงงานเผลอเปิดการทำงานบางอย่างที่ปกติห้ามทำพร้อมกัน เช่น ต้องบิดกุญแจปิดเครื่องฉายรังสีก่อน จึงจะดึงกุญแจไปเปิดประตูเข้าห้องฉายรังสีได้ เป็นต้น ซึ่งลดความเสี่ยงที่จะเกิดขึ้นกับคนงาน
และเช่นเดียวกับกุญแจปกติ สวิตช์กุญแจซึ่งใช้ในงานที่มีความสำคัญสูงเป็นพิเศษ มักจะออกแบบไว้ให้ใช้กับลูกกุญแจดอกเหลี่ยมหรือดอกกลมซึ่งมีเขี้ยวสามมิติ เพื่อให้ยากต่อการคัดลอกและปลอมแปลงลูกกุญแจ รวมทั้งป้องกันการใช้กุญแจผีอีกด้วย
สเกตลีลากร็องปรีไฟนอล
อันดับเหรียญรวมทุกรายการแข่งขัน
ณ เดือนกุมภาพันธ์ ค.ศ. 2018
เทศบาลตำบลเชียงดาว
เทศบาลตำบลเชียงดาว เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลเชียงดาว ในอำเภอเชียงดาว จังหวัดเชียงใหม่ ซึ่งเป็นที่ตั้งของศูนย์ราชการของอำเภอเชียงดาว เดิมมีฐานะเป็นสุขาภิบาลเชียงดาวจัดตั้งขึ้นใน พ.ศ. 2499 แล้วจึงยกฐานะขึ้นเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 1 ของอำเภอเชียงดาว ปัจจุบันเทศบาลตำบลเชียงดาวมีประชากร 4,008 คน
ชุมชนเทศบาลตำบลเชียงดาว อยู่ห่างจากศูนย์ราชการจังหวัดเชียงใหม่ ไปทางทิศเหนือ ตามทางหลวงแผ่นดินหมายเลข 107 (เชียงใหม่ – ฝาง) เป็นระยะทางประมาณ 72 กิโลเมตร มีพื้นที่ทั้งหมด 3.5 ตารางกิโลเมตร หรือ 2,187.5 ไร่ พื้นที่เทศบาลตำบลเชียงดาว มีลักษณะเป็นพื้นที่ราบระหว่างภูเขา ลาดเอียงจากทิศตะวันตกไปทางทิศตะวันออกหรือสภาพพื้นที่ค่อย ๆ ลาดเอียงลงสู่แม่น้ำปิง ส่วนสภาพสังคมมีโรงเรียนทั้งหมดสี่แห่ง ด้านสาธารณสุขนั้นมีโรงพยาบาลเชียงดาวตั้งอยู่ห่างจากเขตพื้นที่เทศบาลไปอีกประมาณ 4 กิโลเมตร
ประเทศอียิปต์ในโอลิมปิกฤดูร้อน 2020
ประเทศอียิปต์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอียิปต์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 85 คน เข้าร่วมการแข่งขันใน 17 ชนิดกีฬา
สโมสรฟุตบอลไลออนซิตีเซเลอส์
สโมสรฟุตบอลไลออนซิตีเซเลอส์ เป็นสโมสรฟุตบอลอาชีพ แข่งขันในเอส.ลีก ประเทศสิงคโปร์ ก่อตั้งเมื่อปี พ.ศ. 2538 ภายใต้ชื่อเดิมคือ สโมสรฟุตบอลตำรวจ มีฉายาคือ เดอะโปรเท็คเตอรส์ (Protectors) ปัจจุบันใช้สนามบิชานสเตเดียมเป็นสนามแข่งขันเหย้า
ภายในประเทศ
ลีก ฟุตบอลถ้วย
แผ่นดินไหวนำ
การเกิดขึ้น
กรณีของแผ่นดินไหวนำที่ได้รับการตรวจประมาณ 40 เปอร์เซ็นต์มาจากการเกิดแผ่นดินไหวขนาดใหญ่ และประมาณ 30 เปอร์เซ็นต์สำหรับความรุนแรงที่มากกว่า 7 แมกนิจูด โดยอาจเกิดขึ้นก่อนเพียงไม่กี่นาทีหรืออาจเป็นวันก่อนที่จะเกิดแผ่นดินไหวหลัก ตัวอย่างเช่น แผ่นดินไหวในเกาะสุมาตรา พ.ศ. 2545 ที่ได้รับการจัดให้เป็นแผ่นดินไหวนำของแผ่นดินไหวและคลื่นสึนามิในมหาสมุทรอินเดีย พ.ศ. 2547 ที่เกิดขึ้นในภายหลัง นานกว่าสองปี
ไตรรงค์ สุวรรณคีรี
ผู้ช่วยศาสตราจารย์ ไตรรงค์ สุวรรณคีรี (เกิด 24 มิถุนายน พ.ศ. 2487) ประธานที่ปรึกษาพรรครวมไทยสร้างชาติ ที่ปรึกษาของนายกรัฐมนตรี อดีตกรรมการสภาที่ปรึกษาพรรคประชาธิปัตย์ อดีตรองนายกรัฐมนตรี ในรัฐบาลนายอภิสิทธิ์ เวชชาชีวะ อดีตรองหัวหน้าพรรคประชาธิปัตย์ และอดีต ส.ส. หลายสมัย เกิดวันที่ 24 มิถุนายน พ.ศ. 2487 ที่ อำเภอรัตภูมิ จังหวัดสงขลา เคยดำรงตำแหน่ง รัฐมนตรีว่าการกระทรวงอุตสาหกรรม และ กระทรวงแรงงานและสวัสดิการสังคม รัฐมนตรีช่วยว่าการกระทรวงการคลัง และรองนายกรัฐมนตรี
อักษรไทยฝักขาม
ในทางศาสนา อักษรฝักขามเป็นอักษรที่ใช้ในหมู่พระภิกษุนิกายลังกาวงศ์เก่า ส่วนอักษรธรรมใช้ในหมู่พระภิกษุนิกายลังกาวงศ์ใหม่ ในสมัยพระเจ้าติโลกราชขึ้นเสวยราชย์เมือ พ.ศ. 1984 ทรงสนับสนุนนิกายลังกาวงศ์ใหม่ และน่าจะเริ่มมีจารึกด้วยอักษรธรรมในรัชกาลนี้ เมื่อสิ้นรัชกาล กษัตริย์เชียงใหม่องค์ต่อมาให้ประชาชนนับถือศาสนาตามใจชอบ ทำให้ฟื้นฟูนิกายลังกาวงศ์เก่าขึ้นมาอีกและใช้อักษรฝักขามอีกครั้ง จนกระทั่งหลัง พ.ศ. 2000 นิกายลังกาวงศ์ใหม่ฟื้นฟูการเขียนคัมภีร์ทางศาสนาด้วยอักษรธรรมประกอบกับเป็นช่วงที่ล้านนาตกเป็นเมืองขึ้นของพม่า ล้านนาจึงใช้อักษรธรรมเป็นหลักเรื่อยมา ในสมัยพระเจ้ากาวิละพยายามฟื้นฟูอักษรฝักขามขึ้นอีกแต่ไม่สำเร็จ
ไตรรงค์ สุวรรณคีรี
การศึกษา
จบการศึกษาชั้นมัธยมศึกษาจากโรงเรียนอำนวยศิลป์ สำเร็จการศึกษาระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ เมื่อปี พ.ศ. 2510 และระดับปริญญาโท จาก มหาวิทยาลัยฮาวาย ประเทศสหรัฐอเมริกา เมื่อปี พ.ศ. 2515 และสำเร็จปริญญาเอก สาขาเศรษฐศาสตร์ จาก มหาวิทยาลัยฮาวาย ประเทศสหรัฐอเมริกา ในปี พ.ศ. 2518
อักษรไทยฝักขาม
รูปพยัญชนะ
อักษรฝักขามมีพยัญชนะ 41 ตัว, สระ 22 ตัว, ตัวเลข 10 ตัว และเครื่องหมายเสริมสัทอักษร 6 แบบ
ไตรรงค์ สุวรรณคีรี
การทำงาน
ไตรรงค์ หรือที่มักเรียกกันว่า ดร.ไตรรงค์ เป็นเลขานุการส่วนตัวของ ศาสตราจารย์ ดร.ป๋วย อึ้งภากรณ์ เมื่อครั้ง ศ.ดร.ป๋วย ดำรงตำแหน่งอธิการบดีมหาวิทยาลัยธรรมศาสตร์ และอยู่ในมหาวิทยาลัยในเช้าวันเกิดเหตุการณ์ 6 ตุลาด้วย และเป็นหนึ่งในผู้ที่ถูกกล่าวหาจากฝ่ายอนุรักษนิยมพร้อมกับ ศ.ดร.ป๋วย จนต้องลี้ภัยไปเป็นอาจารย์ที่มหาวิทยาลัยเกียวโต ประเทศญี่ปุ่น ก่อนที่จะกลับมาสอนที่คณะเศรษฐศาสตร์ มหาวิทยาลัยธรรมศาสตร์ ในเวลาต่อมา
การเมือง
ไตรรงค์ เข้าสู่งานการเมืองด้วยการได้รับการแต่งตั้งเป็นสมาชิกวุฒิสภาเมื่อ พ.ศ. 2524 ก่อนที่จะได้รับเลือกเป็นสมาชิกสภาผู้แทนราษฎร (ส.ส.) ครั้งแรกในปี พ.ศ. 2529 ในจังหวัดสงขลา สังกัดพรรคประชาธิปัตย์ และเป็นโฆษกรัฐบาลยุค พลเอกเปรม ติณสูลานนท์ เป็นนายกรัฐมนตรี บทบาทของ ดร.ไตรรงค์ โดดเด่นมาก จนได้รับฉายาว่า "โฆษกสามสี " (มาจากชื่อของเจ้าตัว ที่แปลว่า สามสี)
ไตรรงค์ เคยมีนายทหารติดตาม และทำหน้าที่ช่วยงานประจำคนหนึ่งที่มีชื่อเสียงคือ พลตรีขัตติยะ สวัสดิผล
จากความที่เป็นนักพูดที่สามารถเรียกเสียงหัวเราะได้นี้ ทำให้น้ำเสียงที่ติดสำเนียงใต้และลีลาการพูดจาในแบบฉบับของ ดร.ไตรรงค์ ถูกเลียนแบบตามในสื่อมวลชนโดยเฉพาะในสายบันเทิง หรือในรายการล้อการเมืองเสมอ ๆ โดยผู้ที่เลียนเสียงของ ดร.ไตรรงค์ ที่มีชื่อเสียงก็ได้แก่ นายณัฐวุฒิ ใสยเกื้อ เป็นต้น
ในปี พ.ศ. 2548 เมื่อพรรคประชาธิปัตย์ปรับโครงสร้างของผู้บริหารพรรค ดร.ไตรรงค์ ได้รับเลือกให้เป็นรองหัวหน้าพรรค
ในคดียุบพรรคประชาธิปัตย์ ชื่อของ ดร.ไตรรงค์ ในฐานะกรรมการบริหารพรรคประชาธิปัตย์ ถูกอ้างอิงว่ามีส่วนเกี่ยวข้องกับกรณีมีสมาชิก ของพรรคประชาธิปัตย์ ร่วมกันขัดขวางการสมัครสมาชิกสภาผู้แทนราษฎร ที่อาคารรับสมัคร จ.สงขลา ซึ่งเป็นมูลเหตุอ้างอิงที่จะให้มีคำสั่งยุบพรรค แต่ในที่สุดมีคำวินิจฉัยคือ กรณีดังกล่าวไม่สามารถรับฟังได้ว่า ดร.ไตรรงค์ มีส่วนร่วมในกรณีดังกล่าว
ไตรรงค์ ลาออกจากการเป็นสมาชิกพรรคประชาธิปัตย์ ในเดือนตุลาคม พ.ศ. 2565 ต่อมาในปีเดือนพฤศจิกายนของปีเดียวกัน ได้รับแต่งตั้งเป็นที่ปรึกษาของนายกรัฐมนตรี (พลเอก ประยุทธ์ จันทร์โอชา) และมาสมัครเป็นสมาชิกพรรครวมไทยสร้างชาติพร้อมกับนายชุมพล กาญจนะ และนายชัชวาลล์ คงอุดม เมื่อวันอังคารที่ 27 ธันวาคม
รัฐบาลเงา
ภายหลังการเลือกตั้ง 23 ธันวาคม พ.ศ. 2550 และมีการจัดตั้งรัฐบาลนายสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้ง รัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 และ ดร.ไตรรงค์ สุวรรณคีรี ได้รับเลือกจากที่ประชุมพรรค ให้ทำหน้าที่ รัฐมนตรีเงาว่าการกระทรวงเกษตรและสหกรณ์
รางวัลและเกียรติยศ
ผู้ช่วยศาสตราจารย์ ไตรรงค์ สุวรรณคีรี ได้รับพระราชทานยศนายกองเอกแห่งกองอาสารักษาดินแดน เมื่อ พ.ศ. 2532 เป็น นายกองเอก ไตรรงค์ สุวรรณคีรี
สโมสรฟุตบอลเรอัลมาดริดในฤดูกาล 2012–13
ฤดูกาล 2012-13 ของ สโมสรฟุตบอลเรอัลมาดริด ซึ่งเป็นฤดูกาลที่ 109 ของสโมสร และเป็นฤดูกาลที่ 82 ของการได้อยู่บนลีกสูงสุด
ย้ายเข้า
รวมย้ายเข้าทั้งสิ้น: 34 ล้านยูโร
ย้ายออก
รวมตัวเลขจำนวนเงินที่ขายทั้งสิ้น: 33 ล้านยูโร
รายได้สุทธิ: -1 ล้านยูโร
ก่อนเปิดฤดูกาลและกระชับมิตร
Last updated: 26 กันยายน 2012 Sources: Real Oviedo, Benfica, LA Galaxy , Santos Laguna, Milan , Celtic , Millonarios
ซูเปอร์โกปาเดอเอสพานา
อัปเดตล่าสุด: 29 สิงหาคม 2012 ที่มา: RealMadrid.com
แมตช์
อัปเดตล่าสุด: 1 มิถุนายน 2013 ที่มา: RealMadrid.com, LFP.es, LigaBBVA.com, RFEF.es
รอบชิงชนะเลิศ
อัปเดตล่าสุด: 17 พฤษภาคม 2013 Source: RealMadrid.com, LFP.es
รอบรองชนะเลิศ
อัปเดตล่าสุด: 30 เมษายน 2013 ที่มา:Matches
ผู้เล่นที่ทำประตูสูงสุด
Last updated: 1 มิถุนายน 2013 Source: Match reports in Competitive matches
กงซาลู แกดึช
กงซาลู มานูแวล กังชีญู แกดึช (Gonçalo Manuel Ganchinho Guedes; เกิดวันที่ 29 พฤศจิกายน ค.ศ. 1996) เป็นนักฟุตบอลชาวโปรตุเกส ปัจจุบันเล่นในตำแหน่งปีก ให้กับวุลเวอร์แฮมป์ตันวอนเดอเรอส์ สโมสรในพรีเมียร์ลีก และทีมชาติโปรตุเกส
แกดึชเริ่มต้นอาชีพนักฟุตบอลที่ไบฟีกา โดยเปิดตัวกับทีมสำรองในเดือนเมษายน ค.ศ. 2014 และเปิดตัวกับทีมหลักในอีกหกเดือนถัดมา หลังจากทำประตูได้ 11 ประตูใน 68 นัดตลอดการแข่งขันทั้งหมด เขาก็ย้ายไปยังปารีแซ็ง-แฌร์แม็งด้วยค่าตัว 30 ล้านยูโรในเดือนมกราคม ค.ศ. 2017 และเล่นให้กับสโมสรนี้เพียง 13 นัด จากนั้นถูกยืมตัวไปเล่นให้กับบาเลนเซียก่อนที่จะย้ายไปร่วมสโมสรนี้ถาวรด้วยค่าตัว 40 ล้านยูโรในเดือนสิงหาคม ค.ศ. 2018
แกดึชลงเล่นมากกว่า 50 ครั้งให้กับทีมชาติโปรตุเกสระดับเยาวชนตั้งแต่รุ่นอายุไม่เกิน 15 ปี มาจนถึงรุ่นอายุไม่เกิน 23 ปี จนกระทั่งได้ลงสนามกับทีมชาติชุดใหญ่ในเดือนพฤศจิกายน ค.ศ. 2015 ขณะมีอายุเพียง 18 ปี เขาเป็นส่วนหนึ่งของทีมที่แข่งขันฟุตบอลโลก 2018 และฟุตบอลชิงแชมป์แห่งชาติยุโรป 2020 เขายังทำประตูในยูฟ่าเนชันส์ลีก 2019 รอบชิงชนะเลิศ ช่วยให้ทีมชนะเลิศเป็นสมัยแรก
เราะฟีก อัลฮะรีรี
เราะฟีก บะฮาอ์ อัดดีน อัลฮะรีรี (رفيق بهاء الدين الحريري, Rafic Baha El Deen Al Hariri, ; 1 พฤศจิกายน ค.ศ. 1944 – 14 กุมภาพันธ์ ค.ศ. 2005) เป็นนักธุรกิจมหาเศรษฐีและอดีตนายกรัฐมนตรีเลบานอน นับตั้งแต่ปี ค.ศ. 1992 ถึง 1998 และอีกวาระในปี ค.ศ. 2000 จนถึงการลาออกของเขาในวันที่ October 20, 2004 เขาเป็นผู้นำของคณะรัฐมนตรีรวมห้าคณะตลอดการดำรงตำแหน่ง อัลฮะรีรีเป็นผู้ที่ได้รับการยอมรับอย่างกว้างขวางในฐานะผู้ก่อร่างข้อตกลงอัฏฏออิฟที่เป็นการสิ้นสุดสงครามกลางเมืองเลบานอนที่กินระยะเวลาไป 15 ปี และก่อสร้างเมืองหลวงเบรุตขึ้นใหม่ เขาเป็นนายกรัฐมนตรีคนแรกหลังสงครามกลางเมืองและเป็นนักการเมืองที่ร่ำรวยและทรงอิทธิพลที่สุดในเลบานอนจนกระทั่งเขาถูกลอบสังหาร
อัลฮะรีรีถูกลอบสังหารเมื่อวันที่ 14 กุมภาพันธ์ ค.ศ. 2005 โดยการวางระเบิดฆ่าตัวตายบนรถบรรทุกในเบรุต ผู้ต้องหาคดีนี้ประกอบด้วยสมาชิกของฮิซบุลลอฮ์ห้าคนและยังอยู่ระหว่างการพิจารณาคดีโดยปราศจากตัวจำเลยโดยศาลพิเศษเลบานอน ในขณะที่ผู้มีส่วนเกี่ยวข้องบางส่วนมีความเกี่ยวโยงกับรัฐบาลซีเรีย การลอบสังหารนี้นำไปสู่การเปลี่ยนแปลงทางการเมืองครั้งสำคัญในเลบานอน ประชาชนได้ออกมาประท้วงในการปฏิวัติซีดาร์ที่ท้ายที่สุดนำไปสู่การถอนกำลังทหารซีเรียออกจากเลบานอนและการเปลี่ยนแปลงรัฐบาลในที่สุด
เขาเคยถูกจัดอันดับให้เป็นบุคคลที่มั่งคั่งที่สุด 100 คนของโลก และนักการเมืองที่ร่ำรวยที่สุดเป็นอันดับสี่ของโลก
ชีวิตช่วงต้นและการศึกษา
อัลฮะรีรีเกิดเมื่อวันที่ 1 พฤศจิกายน ค.ศ. 1944 ในครอบครัวมุสลิมซุนนีที่พอมีกินมีใช้ในเมืองท่าไซดอน เขามีพี่น้องสองคนคือชะฟีก (Shafic) และบะฮียะฮ์ (Bahia) เขาจบการศึกษาระดับมัธยมศึกษาจากโรงเรียนในไซดอน และจบการศึกษาระดับอุดมศึกษาด้านบริหารธุรกิจจากมหาวิทยาลัยอาหรับเบรุต
การงาน
ในปี ค.ศ. 1965 อัลฮะรีรีเดินทางไปประเทศซาอุดีอาระเบียเพื่อทำงาน เขาเป็นอาจารย์สอนหนังสืออยู่ระยะหนึ่งก่อนเปลี่ยนไปทำงานในสาขาอุตสาหกรรมก่อสร้าง ในปี ค.ศ. 1978 เขาได้รับสัญชาติพลเมืองซาอุดีอาระเบีย ควบคู่กับสัญชาติเลบานอนของเขา
ในปี ค.ศ. 1969 อัลฮะรีรีก่อตั้งบริษัทชื่อ ซิโกเนสต์ (Ciconest) เป็นบริษัทรับเหมาช่วงขนาดเล็ก ซึ่งได้ปิดตัวในเวลาต่อมา จากนั้นเขาจึงเข้าทำธุรกิจกับบริษัทก่อสร้างสัญชาติฝรั่งเศส Oger ในการก่อสร้างโรงแรมแห่งหนึ่งในอัฏฏออิฟ ประเทศซาอุดีอาระเบีย ที่ซึ่งได้รับพระราชกระแสชื่นชมจากสมเด็จพระราชาธิบดีคอลิด ต่อมาอัลฮะรีรีได้เข้าดูแลบริษัท Oger แทนและก่อตั้งบริษัท Saudi Oger ที่ซึ่งต่อมาเป็นบริษัทก่อสร้างหลักที่ได้รับไว้วางพระราชหฤทัยจากราชวงศ์ซาอุดีในการก่อสร้างชิ้นสำคัญต่าง ๆ อัลฮะรีรีจึงใช้เวลาก่อร่างสร้างตัวเพียงไม่กี่ปีก่อนขึ้นเป็นมหาเศรษฐีหลายพันล้าน
หลังเขาสะสมความมั่งคั่งมากมาย เขาได้เริ่มงานบริจาคเงิน เช่น การก่อสร้างโรงเรียนในเลบานอน การก่อตั้งหน่วยงานเกี่ยวกับการศึกษาในเลบานอน ในปี ค.ศ. 1979 เขาตั้งหน่วยงานแรกขึ้นคือสมาคมอิสลามเพื่อวัฒนธรรมและการศึกษา (Islamic Association for Culture and Education) ที่ซึ่งต่อมาเปลี่ยนชื่อเป็นมูลนิธิอัลฮะรีรี อัลฮะรีรีเข้ามาเกี่ยวข้องกับการเมืองอย่างรวดเร็ว การอุทธรณ์ต่อสหประชาชาติของเขาและงานบริการในฐานะผู้แทนต่อราชวงศ์ซาอุดีทำให้เขาเป็นที่รู้จักในแวดวงการเมือง
การเมือง
อัลฮะรีรีเดินทางกลับมายังเลบานอนในต้นคริสต์ทศวรรษ 1980 ในฐานะชายผู้ร่ำรวย พร้อมทั้งบริจาคเงินให้กับหน่วยงานจำนวนมากในเลบานอน อย่างไรก็ตาม เขายังถวายงานรับใช้เจ้าชายบันดาร์ บิน สุลต่าน ในปี ค.ศ. 1983
ตำบลเมืองบางขลัง
เมืองบางขลัง เป็นตำบลในอำเภอสวรรคโลก จังหวัดสุโขทัย มีอาณาเขตเขตติดต่อกับตําบลนาทุ่ง อําเภอสวรรคโลกทางทิศเหนือ ทิศใต้ติดต่อกับบ้านวังมีด อําเภอศรีสําโรง ทิศตะวันออกติดต่อกับตําบลหนองกลับ และทิศตะวันตกติดต่อกับตําบลบ้านใหม่ชัยมงคล อําเภอทุ่งเสลี่ยม มีขนาดพื้นที่ประมาณ 54.12 ตารางกิโลเมตร หรือประมาณ 33,868 ไร่ องค์กรปกครองส่วนท้องถิ่นในพื้นที่ คือ เทศบาลตำบลเมืองบางขลัง ครอบคลุมตำบลเมืองบางขลังทั้งหมด
ประวัติศาสตร์
เมืองบางขลังมีประวัติศาสตร์ยาวนานมาตั้งแต่สมัยสุโขทัยเป็นราชธานี คําว่า “บางขลัง” ปรากฏครั้งแรกในจารึกวัดศรีชุม ด้านที่ 1 บรรทัดที่ 22 ว่า “…พ่อขุน ผาเมืองเจ้าเมืองราดเอาพลมาตบกันที่บางขลังได้เวนบางขลงแก่พ่อขุนผาเมือง…” จารึกหลักเดิมด้านที่ 2 บรรทัดที่ 8 ว่า “ … นครสุโขไทบางฉลงงศรีสัชนาไลย…” (บางฉลงง อ่านว่าบางฉลัง) และบรรทัดที่ 22 ว่า “…เมืองบางฉลง หาเป็นขุนหนึ่ง…”
ประวัติศาสตร์การปกครองเมืองบางขลังเริ่มปรากฏสมัยรัชกาลที่ 3 ในร่างสารตราเจ้าจักรี ถึงหัวเมืองฝ่ายเหนือเกณฑ์ไม้สักปฏิสังขรณ์วัดและซ่อมแซมพระนคร จ.ศ. 1183 สมุดไทยดําเลขที่ 24 พ.ศ. 2375 ความว่า “…เมืองสวรรคโลก มีเมืองทุ่งยั้ง เมืองบางขลัง เป็นเมืองขึ้นอยู่ ในความปกครอง…”
พ.ศ. 2437 ได้มีการปรับปรุงการปกครอง เริ่มดึงอํานาจท้องถิ่นเข้าสู่ส่วนกลางที่เรียกว่า ระบบ “เทศาภิบาล” กระทรวงมหาดไทย ได้รวมเมืองพิจิตร พิษณุโลก สุโขทัย และสวรรคโลกเข้าด้วยกัน รวมเรียกว่ามณฑลพิษณุโลก โดยเมืองสวรรคโลกมีฐานะเป็นเมืองชั้นโท มีเมืองอยู่ในการปกครอง 6เมือง คือ เมืองด้ง เมืองวิเศษไชยศักดิ์  เมืองบางยม เมืองศรพนมมาศ เมืองพิรามรงค์และ เมืองบางขลัง โดยเมื่อประมาณ ปี พ.ศ. 2471 ในยุคนั้นเมืองบางขลังยังไม่ได้ยกระดับเป็นตําบลขึ้นกับฝ่ายปกครองเมืองสวรรคโลก
ต่อมาเมืองบางขลัง มีฐานะเป็นองค์การบริหารส่วนตำบลเมืองบางขลัง และยกฐานะเป็นเทศบาลตำบลเมืองบางขลัง ตามประกาศกระทรวงมหาดไทย เรื่อง จัดตั้งองค์การบริหารส่วนตาบลเมืองบางขลัง อำเภอสวรรคโลก จังหวัดสุโขทัย เป็นเทศบาลตำบลเมืองบางขลัง ในวันที่ 4 มิถุนายน 2556 ตั้งแต่วันที่ 5 กันยายน พ.ศ. ๒๕๕๖ เป็นต้นไป
ภูมิศาสตร์
เมืองบางขลังอยู่สูงจากระดับนํ้าทะเลปานกลางประมาณ 250 เมตร มีเขาเดื่ออยู่ทางทิศตะวันตกและเขาวงพระจันทร์อยู่ทางทิศตะวันออกเป็นพรมแดนธรรมชาติ ด้านทิศตะวันออกมีที่ราบกว้าง เป็นพื้นที่ราบสูงจากระดับนํ้าทะเลปานกลางประมาณ 250 เมตร
หมู่บ้านและประชากร
จํานวนประชากรตําบลเมืองบางขลังในปี พ.ศ. 2566 มีจํานวนประชากรทั้งหมด 4,607 คน โดยแยกเป็น 9 หมู่บ้าน ดังนี้
ทางถนน
มีทางหลวงแผ่นดินหมายเลข 102 (ช่วงทางหลวงแผ่นดินหมายเลข 1113) ตัดผ่านตัวตำบลเมืองบางขลัง โดยตัวเมืองบางขลังมีระยะห่างจากตัวอำเภอสวรรคโลกราว 20 กิโลเมตร และตัวอำเภอเมืองสุโขทัย ราว 25 กิโลเมตร
ทางราง
เมืองบางขลังไม่มีเส้นทางรถไฟตัดผ่านตำบลเมืองบางขลัง โดยสถานีรถไฟที่ใกล้ที่สุดคือ สถานีรถไฟสวรรคโลก มีระยะห่างอยู่ราว 21 กิโลเมตร
ทางอากาศ
ท่าอากาศยานสุโขทัย เป็นสนามบินที่อยู่ภายในอำเภอสวรรคโลก โดยห่างจากตัวเมืองบางขลัง ราว 21 กิโลเมตร
เซอร์เบอรัส
เซอร์เบอรัส หรือ เคร์เบรอส (Cerberus; Κέρβερος เคร์เบรอส) ในเทพปกรณัมกรีกและโรมัน เป็นหมาหลายหัว (ปกติมีสาม) มีหางอสรพิษ พังพานงู และกรงเล็บสิงโต มันเฝ้าทางเข้าโลกบาดาลเพื่อป้องกันคนตายมิให้หลบหนีและคนเป็นมิให้เข้า เซอร์เบอรัสปรากฏในวรรณกรรมกรีกและโรมันโบราณหลายงาน และในงานศิลปะและสถาปัตยกรรมทั้งโบราณและสมัยใหม่ แม้การพรรณนาเซอร์เบอรัสแตกต่างกันแล้วแต่ตีความ ความแตกต่างที่สำคัญที่สุด คือ จำนวนหัว แหล่งข้อมูลส่วนมากอธิบายหรือบรรยายไว้สามหัว แต่แหล่งอื่นแสดงเซอร์เบอรัสมีสองหัวหรือหัวเดียว มีแหล่งน้อยกว่านั้นที่แสดงจำนวนต่าง ๆ บ้างว่าห้าสิบหรือกระทั่งหนึ่งร้อย
เซอร์เบอรัสเป็นลูกของอีคิดนา ครึ่งสตรีครึ่งอสรพิษ กับไทฟอน สัตว์ประหลาดยักษ์ซึ่งแม้แต่เทพเจ้ากรีกยังขยาด พี่น้องมีเลอร์เนียนไฮดรา, ออร์ธรัส (Orthrus) หมานรกสองหัว และคิเมียรา สัตว์ประหลาดสามหัว การพรรณนาสามัญของเซอร์เบอรัสในเทพปกรณัมและศิลปะกรีก คือ มีสามหัว ในงานส่วนใหญ่ สามหัวนั้นมองและเป็นเครื่องหมายของอดีต ปัจจุบันและอนาคต ขณะที่แหล่งอื่นแนะว่า หัวทั้งสามเป็นสัญลักษณ์ของการเกิด เยาว์วัยและชราวัย กล่าวกันว่า หัวของเซอร์เบอรัสมีความอยากอาหารเฉพาะเนื้อมีชีวิต ฉะนั้นจึงให้วิญญาณผู้วายชนม์เข้าโลกบาดาลได้อย่างเสรี แต่ไม่อนุญาตให้ผู้ใดออก เซอร์เบอรัสเป็นหมาเฝ้าที่ซื่อสัตย์ของเฮดีส และเฝ้าประตูเข้าออกโลกบาดาล
ไม่มีบันทึกว่าเซอร์เบอรัสเป็นหมาพันธุ์ใด ดังนั้นในทางศิลปะจึงพบเห็นเซอร์เบอรัสได้หลากหลายสายพันธุ์มาก
สงครามปีเก็งโก
สงครามปีเก็งโก (元弘の乱 (Genkō no ran)) สงครามกลางเมืองของประเทศญี่ปุ่นที่นำไปสู่การล่มสลายของ รัฐบาลโชกุนคะมะกุระ และการหมดอำนาจของ ตระกูลโฮโจ ที่เป็นตระกูลผู้สำเร็จราชการซึ่งชื่อ เก็งโก เป็นชื่อรัชศกของ จักรพรรดิโกไดโงะ แห่ง ราชสำนักใต้ ระหว่าง ค.ศ. 1331 — 1334
สงครามครั้งนี้เกิดขึ้นก่อน ยุคราชสำนักเหนือ-ใต้ และนับเป็นจุดกำเนิดของ รัฐบาลโชกุนอาชิกางะ
ช่อง 9 การ์ตูน
ช่อง 9 การ์ตูน (ชื่อเดิมโมเดิร์นไนน์การ์ตูน) เป็นรายการโทรทัศน์การ์ตูนเช้าวันหยุดสำหรับเด็กที่ออกอากาศทาง เอ็มคอตเอชดี ทุกวันเสาร์และวันอาทิตย์ ตั้งแต่เวลา 07.00-09.00 น. โดยเริ่มออกอากาศเมื่อปี พ.ศ. 2523 จนถึงปัจจุบัน
ประวัติ
ช่อง 9 การ์ตูน ออกอากาศครั้งแรกเมื่อประมาณปี พ.ศ. 2523 โดยแรกมีนักพากย์เพียง 4 คน ได้แก่ นิรันดร์ บุญยรัตพันธุ์, ฉันทนา ธาราจันทร์, ศันสนีย์ วัฒนานุกูล และเรวัติ ศิริสรรพ (เสียชีวิต) โดยสร้างชื่อจากการพากย์การ์ตูนคือ น้าต๋อยเซมเบ้ มาตั้งแต่ปี พ.ศ. 2524
ต่อมาเมื่อวันเสาร์ที่ 6 มิถุนายน พ.ศ. 2558 ได้ปรับเปลี่ยนรูปแบบเป็นรายการสด และเพิ่มผู้ดำเนินรายการอีก 2 คนคือ พัทโตะ พัทธ์ และ เพียว กิติพัฒน์ โดยดำเนินรายการสลับกันในแต่ละวัน และมีการปรับเปลี่ยนโดยจะมีช่วงตอบคำถามและแนะนำการ์ตูนก่อนเข้าเรื่อง นอกจากนี้ยังออกอากาศพร้อมกับช่อง เอ็มคอตแฟมิลีช่อง 14 โดยในปัจจุบันเหลือเพียงเพียว กิติพัฒน์ ที่ดำเนินรายการเพียงคนเดียว และให้สายงานธุรกิจ ไนน์เอ็นเตอร์เทน เป็นผู้ผลิตรายการ นอกจากนี้ช่วงรายการที่ฉายการ์ตูนได้นำเรื่องอื่นที่ทางช่องไม่ได้พากย์เข้ามาไว้ในช่วงเวลานั้นด้วย ซึ่งเป็นการ์ตูนที่ถือลิขสิทธิ์จากบริษัทอื่น
การจัดระดับ
ในรายการจะเรียงลำดับการ์ตูนตามอายุของผู้ชม ตั้งแต่การ์ตูนที่มีเนื้อหาไม่รุนแรง สามารถรับชมได้ทุกวัย จนถึงเรื่องสุดท้ายที่มีเนื้อหาค่อนข้างรุนแรง มีการฆาตกรรม ซึ่งในเรื่องสุดท้ายบางตอนทางโมเดิร์นไนน์ได้ทำภาพเบลอ หรือตัดบางส่วนที่รุนแรงออกไป เช่น เรื่องโคนัน เจ้าหนูยอดนักสืบที่มีฉากการฆาตกรรม หรือเรื่องโชเน็นองเมียวจิ ที่มีฉากการไล่ล่าของภูต และการใช้อาคมของปีศาจ จนเป็นที่วิพากษ์วิจารณ์ในแง่ลบอย่างรุนแรงตั้งแต่การทำภาพเบลอหรือเซ็นเซอร์ จนถึงการตัดภาพบางส่วนออกไปและทำให้เนื้อหาของเรื่องเสียอรรถรสมากยิ่งขึ้น
คณะกรรมการราษฎร (สหภาพโซเวียต)
คณะกรรมการราษฎร (Council of People's Commissars, Совет народных комиссаров) เป็นสถาบันฝ่ายบริหารระดับสูงสุดของสหพันธ์สาธารณรัฐสังคมนิยมโซเวียตรัสเซียและสหภาพโซเวียต ระหว่าง ค.ศ. 1917 ถึง 1946
คณะกรรมการราษฎรก่อตั้งขึ้นในสาธารณรัฐรัสเซียในเวลาไม่นานภายหลังการปฏิวัติเดือนตุลาคม ค.ศ. 1917 และได้รับการรับรองโดยรัฐธรรมนูญแห่งโซเวียตรัสเซียเมื่อ ค.ศ. 1918 โดยถือเป็นองค์กรที่ขึ้นตรงต่อสมัชชาชาวโซเวียตแห่งสหภาพโซเวียต ประกอบด้วยกรรมการราษฎรฝ่ายต่าง ๆ ซึ่งเทียบได้กับรัฐมนตรีว่าการกระทรวงต่าง ๆ คณะกรรมการราษฎรมีอำนาจตรากฎหมายในช่วงเวลานอกสมัยการประชุมสมัชชา คณะกรรมการราษฎรถูกยุบและเปลี่ยนไปใช้ชื่อว่าคณะรัฐมนตรีเมื่อปี ค.ศ. 1946
ซุนหวน
ชีวิต
ซุนหวนเป็นบุตรชายคนที่ 3 ของ ซุนเหอ ชื่อสกุลดั้งเดิมคือ ยู (Yu) ซุนเหอเป็นหลานห่าง ๆ ของขุนศึก ซุนเกี๋ยน ซึ่งได้เปลี่ยนชื่อสกุลจาก ยู เป็น ซุน ซุนหวนเป็นที่รู้จักจากบุคลิกภาพที่ดีของเขาและการเขียนและทักษะในการโต้วาที เขาได้รับการให้เกียรติอย่างสูงจาก ซุนกวน บุตรชายคนที่ 2 ของซุนเกี๋ยนและจักรพรรดิผู้ก่อตั้ง ง่อก๊ก
วิทยา แก้วภราดัย
วิทยา แก้วภราดัย (เกิด 5 มกราคม พ.ศ. 2498) เป็นนักการเมืองชาวไทย รองหัวหน้าพรรครวมไทยสร้างชาติ อดีตรัฐมนตรีว่าการกระทรวงสาธารณสุข อดีตรองหัวหน้าพรรคประชาธิปัตย์ อดีตสมาชิกสภาผู้แทนราษฎรจังหวัดนครศรีธรรมราช หลายสมัย อดีตประธานวิปรัฐบาล อดีตสมาชิกสภาขับเคลื่อนการปฏิรูปประเทศ
ประวัติ
วิทยา แก้วภราดัย เกิดเมื่อวันที่ 5 มกราคม พ.ศ. 2498 สำเร็จการศึกษาระดับปริญญาตรี สาขานิติศาสตร์บัณฑิต จาก จุฬาลงกรณ์มหาวิทยาลัย ขณะเรียนปี 4 วิทยาเป็นหนึ่งในนิสิตที่เข้าร่วมการชุมนุมที่มหาวิทยาลัยธรรมศาสตร์ และได้รับบาดเจ็บถูกยิงที่ขาในเหตุการณ์ 6 ตุลา พ.ศ. 2519 ต้องพักรักษาตัวในโรงพยาบาลนาน 2 เดือน และต้องพักฟื้นที่บ้านอีก 7-8 เดือนจึงสามารถเดินได้เป็นปกติ และกลับเข้าเรียนต่อจนสำเร็จการศึกษาในที่สุด
การทำงาน
วิทยา ประกอบอาชีพเป็นทนายความก่อนเข้าสู่วงการเมือง และเมื่อเข้าสู่วงการเมืองแล้วยังเป็นหนึ่งในทีมกฎหมายของพรรคประชาธิปัตย์ ได้รบเลือกตั้งเป็นสมาชิกสภาผู้แทนราษฎรจังหวัดนครศรีธรรมราช ตั้งแต่ปี 2531, 2535/2, 2538, 2539, 2544, 2548, 2550, 2554
วิทยา ได้รับแต่งตั้งเป็นรองโฆษกประจำสำนักนายกรัฐมนตรี ปี พ.ศ. 2537-2538 เป็นประธานคณะกรรมาธิการการยุติธรรมและสิทธิมนุษยชน ปี พ.ศ. 2538-2539
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 นายวิทยาเป็นหนึ่งในผู้รับผิดชอบงาน "สมัชชาประชาธิปัตย์คืนอีสาน" การจัดงานหาเสียงครั้งใหญ่ในพื้นที่อีสานของพรรคประชาธิป้ตย์
เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และ วิทยา แก้วภราดัย ได้รับเลือกให้ดำรงตำแหน่ง รองหัวหน้าพรรคประชาธิปัตย์ รับผิดชอบดูแลพื้นที่ภาคใต้
ในการจัดตั้งรัฐบาลของพรรคประชาธิปัตย์ ในเดือนธันวาคม พ.ศ. 2551 วิทยา แก้วภราดัย ได้รับตำแหน่ง รัฐมนตรีว่าการกระทรวงสาธารณสุข ซึ่งต่อมาได้ลาออกจากตำแหน่งเพื่อแสดงความรับผิดชอบกรณีการทุจริตในโครงการไทยเข้มแข็งของกระทรวงสาธารณสุข ไปรับตำแหน่งประธานวิปรัฐบาล
ในการเลือกตั้งสมาชิกสภาผู้แทนราษฎรในประเทศไทย พ.ศ. 2554 วิทยาได้ตัดสินใจจะลงสมัคร ส.ส. ระบบแบ่งเขตในพื้นที่เขต 3 จังหวัดนครศรีธรรมราช และส่งปานระพี บุตรสาวคนที่สอง ลงสมัครในระบบบัญชีรายชื่อ ลำดับที่ 121
วิกฤตการณ์การเมืองไทย พ.ศ. 2556–2557
ในวิกฤตการณ์การเมืองไทย พ.ศ. 2556–2557 วิทยาเป็นหนึ่งใน 9 ส.ส.พรรคประชาธิปัตย์ที่ลาออกจากการเป็นสมาชิกพรรคและกรรมการบริหารพรรค และเข้าเป็นหนึ่งในแกนนำกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยมีบทบาทเป็นแกนนำผู้ชุมนุมเมื่อเข้ายึดกระทรวงการคลัง  และเป็นแกนนำของเวทีชุมนุมที่แยกศาลาแดงและสวนลุมพินี
ซึ่งในวันที่ 14 พฤษภาคม พ.ศ. 2557 จากการชุมนุมในครั้งนั้น ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยวิทยาเป็นผู้ต้องหาหมายเลขที่ 6
หลังเหตุการณ์นี้ วิทยาได้เข้าอุปสมบทเป็นพระภิกษุเข้าจำพรรษาที่วัดธารน้ำไหล จังหวัดสุราษฎร์ธานี ร่วมกับแกนนำและแนวร่วมคนอื่น ๆ ด้วย
สมาชิกสภาผู้แทนราษฎรจังหวัดเชียงราย
จังหวัดเชียงราย มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดเชียงรายมีสมาชิกสภาผู้แทนราษฎรคนแรก คือ พระดุลยธรรมปรีชาไวท์ (ยม สุขานุศาสน์)
ฮาล์ฟ-ไลฟ์
ฮาล์ฟ-ไลฟ์ เป็นเกมแรกที่เปิดตัวขึ้นในซีรีส์ของฮาล์ฟ-ไลฟ์ ซึ่งมีภาคเสริมและภาคต่อในภาคที่ 2 ในปี 2004 ตัวเกมได้ดำเนินเรื่องผ่านตัวละครเอก "ดร.กอร์ดอน ฟรีแมน" (Dr. Gordon Freeman) นักฟิสิกส์คนหนึ่ง ซึ่งสำเร็จการศึกษาระดับปริญญาเอกจากเอ็มไอที ที่เขาต้องสู้เอาตัวรอดออกจากสถาบันการสถาบันวิจัยแบล็คเมซา (Black Mesa) อันเป็นผลมาจากการทดลองเคลื่อนย้ายผิดพลาดที่เขาก่อมันขึ้น ทำให้มนุษย์ต่างดาวเข้ามายังโลก ดร.กอร์ดอน จึงต้องค้นหาทางออกจากสถาบันแห่งนี้รวมถึงต่อสู้กับศัตรูจากต่างดาวและทหารที่รัฐบาลส่งมากำจัดเขา
ฮาล์ฟ-ไลฟ์ ถูกขายมากกว่า 8 ล้านกล่อง ในเดือนพฤศจิกายนปี ค.ศ. 2004 และมากกว่า 9.3 ล้านกล่อง ในธันวาคมปี ค.ศ. 2008 ด้วยเหตุนี้เองฮาล์ฟ-ไลฟ์ จึงได้รับการจดบันทึกในกินเนสบุ๊ค ให้เป็น "เกมยิงมุมมองบุคคลที่หนึ่งสำหรับพีซีที่มียอดขายสูงที่สุดตลอดกาล" ในปี ค.ศ. 2008
เกม
ในสมัยนั้นเกมนี้เป็นเกมที่ขายดี และเป็นที่นิยมกันมาก เพราะเกมมีปริศนามากมาย, เนื้อหาการเล่นที่น่าตื่นเต้นเร้าใจ และมีอาวุธมากมายให้ใช้ อีกทั้งการควบคุมตัวละครในเกม และการใช้อาวุธก็เป็นอีกจุดเด่นของเกมนี้ มีการทำ Mods (โปรแกรมเสริมหรือโปรแกรมดัดแปลงเกม) อย่างไม่เป็นทางการมากมาย
เกมนี้ทำขึ้นในแพลตฟอร์ม PC มีจำหน่ายในรูปแบบของ CD และดาวน์โหลดผ่าน Steam ปัจจุบันมีภาคต่อมาอีกหนึ่งภาค และคาดว่าจะมีอีกต่อๆ ไป
เนื้อเรื่อง
แบล็คเมซา (Black Mesa) สถาบันวิจัยลับของรัฐบาลในนิวเม็กซิโก กำลังทำการวิจัยเครื่องเทเลพอร์เทชัน (Teleportation) อยู่มี ดร. วอลเลซ บรีน (Dr. Wallace Breen) ผู้อำนวยการสถาบันวิจัยนี้อยู่จนกระทั่ง ดร. กอร์ดอร ฟรีแมน (Dr. Gordon Freeman) ได้มาเป็นผู้ช่วยของแผนกอโนมาลัสเมเทอร์เรียลส์ (Anomalous Materials) ตามคำเชื้อเชิญของ ดร. ไอแซค ไคลเนอร์ (Dr. Issac Kleiner) เพราะว่า ดร. กอร์ดอน ฟรีแมนมีความสนใจในเครื่องควอนตัมเทเลพอร์เทชัน (Quantum Teleportation) เป็นอันมากจนกระทั่งวันหนึ่งเขาได้ทำงานกับเครื่องควอมตัมเทเลพอร์เตชันโดยมีหน้าที่ให้เข็นวัตถุหนึ่งที่คล้ายกับหินเรืองแสงในมิติเซน (Xen) ดร. กอร์ดอน ฟรีแมนได้เข็นมันเข้าไปทันใดนั้นได้เกิดการระเบิดอย่างรุนแรงถึงแม้ว่ากอจะรอดจากการระเบิดต่างจากคนอื่น ๆ ที่เสียชีวิตแต่ทว่าเอเลี่ยนจากมิติเซ็นได้เข้ามาในแบล็คเมซา เขาต้องต่อสู้กับพวกเอเลี่ยนแต่ว่ากอร์ดอนได้ถูกจี-แมน (G-Man) จับให้สลบและเข้าไปในห้องมิติเวลาและยื่นข้อเสนอให้เขาคือจะทำงานให้เขาหรือให้เอเลี่ยนรุมฆ่าซึ่งกอร์ดอนได้ยอมทำงานให้จี-แมน รัฐบาลรู้ข่าวเรื่องการระเบิดของแบล็คเมซาและกลัวว่าจะเกิดเป็นข่าวใหญ่จึงส่งทหารที่มีเอเดรียน เชพเพิร์ด (Adrian Shepard) เข้ามา (ภาค Opposing Force) เพื่อฆ่ากอร์ดอน ฟรีแมนซึ่งเกือบจะสำเร็จแต่ก็ถูกจี-แมนจับขังในห่วงมิติแต่สามารถหนีออกมาได้ส่วนบาร์นีย์ คาลฮูน (Barney Calhoun) (ภาค Blue Shift) ซึ่งเป็น รปภ. ในสถาบันวิจัยแบล็คเมซาก็พยายามหาทางออกจึงรวมมือกับ ดร. โรเซนเบิร์ก (Dr. Rosenberg) จนสามารถเทเลพอร์ตหนีออกมาได้สำเร็จ
อาวุธ
ฮาล์ฟ-ไลฟ์ มีอาวุธในเกมทั้งหมด 14 ชนิด โดยมาทั้งจากสถาบันวิจัย ทหารหน่วยมารีน และจากเซน
ภาคเสริม
เนื่องจากเกมส์นี้ประสบความสำเร็จทางการค้า โดยมีผู้เล่นทั่วโลกซื้อไปเล่นนับล้านกล่อง ทางผู้ผลิตจึงได้ออกภาคเสริม 2 ภาค
Dr. Rosenberg ก็ช่วยพาเราหนีโดยการวาร์ปหนีออกมา สถานที่หลักๆ คือ ลานจอดรถไฟ คลองบำบัดน้ำเสีย และ แล็ปเก่า (ดูเพิ่มที่ สถาบันวิจัยแบล็คเมซา)
ดับเบิลเอ
ดับเบิลเอ (Double A; 더블에이; มักเขียนว่า AA) เป็นกลุ่มศิลปินจากประเทศเกาหลีใต้ ก่อตั้งโดยอาเมจินเอเชีย เปิดตัวครั้งแรกเมื่อวันที่ 4 พฤศจิกายน 2011 ปัจจุบันประกอบด้วยสมาชิกคือ อูซัง, อาอูรา, คิมชิ, โฮอิก, จินฮง
บรรณวิทย์ เก่งเรียน
พลเรือเอก บรรณวิทย์ เก่งเรียน ชื่อเล่น นุ อดีตประธานที่ปรึกษากระทรวงกลาโหม อดีตรองปลัดกระทรวงกลาโหม อดีตนายทหารราชองครักษ์พิเศษ และอดีตสมาชิกสภานิติบัญญัติแห่งชาติ หลังการรัฐประหารในประเทศไทย พ.ศ. 2549
ประวัติ
ชื่อเล่น 'นุ' เป็นบุตรของนายประสิทธิ์ และนางศรีสว่าง เก่งเรียน เกิดเมื่อวันที่ 13 มิถุนายน พ.ศ. 2491
มีพี่น้องรวม 4 คน ได้แก่
พลเรือเอกบรรณวิทย์ ศึกษาชั้นมัธยมที่ โรงเรียนสาธิตปทุมวัน ก่อนที่จะศึกษาต่อที่โรงเรียนเตรียมทหารรุ่น 7 (ตท.7) รุ่นเดียวกับ พลเอกสพรั่ง กัลยาณมิตร และ พล.อ.ปฐมพงษ์ เกษรศุกร์
ตำแหน่งที่สำคัญ
พล.ร.อ.บรรณวิทย์ ประสบความสำเร็จในการเป็นทหารอาชีพ ได้รับตำแหน่งเป็นนายพลตั้งแต่อายุ 44 ปี ซึ่งถือเป็นนายพลที่มีอายุน้อยที่สุดในขณะนั้น
บทบาทในทางการเมืองและสังคม
พล.ร.อ.บรรณวิทย์ เก่งเรียน มีชื่อเสียงในสังคมเป็นครั้งแรกด้วยการเป็นนายทหารที่ดำรงตำแหน่งรองปลัดกระทรวงกลาโหม ที่ออกมาเปิดเผยอย่างตรงไปตรงมาว่า มีการใช้อำนาจการเมืองแทรกแซงการแต่งตั้งนายทหารระดับสูงในกองทัพ มีช่วงวิกฤตการณ์การเมืองในประเทศไทย พ.ศ. 2548-2549 ในรัฐบาลของ พ.ต.ท.ทักษิณ ชินวัตร พร้อมกับนายทหารคนอื่น ๆ จนถูกทางกระทรวงกลาโหม โดย พล.อ.ธรรมรักษ์ อิศรางกูร ณ อยุธยา รัฐมนตรีว่าการกระทรวงในขณะนั้นสอบวินัย
ภายหลังการรัฐประหารในวันที่ 19 กันยายน พ.ศ. 2549 พล.ร.อ.บรรณวิทย์ ได้รับการแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) พร้อมกับเป็นประธานคณะกรรมาธิการคมนาคมของสภานิติบัญญัติแห่งชาติ ทำการตรวจสอบการทุจริตในกระทรวงคมนาคมของรัฐบาล พ.ต.ท.ทักษิณ ชินวัตร ต่าง ๆ เช่น กรณีทุจริตการซื้อเครื่องตรวจจับวัตถุระเบิด CTX หรือ การทุจริตในสนามบินสุวรรณภูมิ เป็นต้น
ในการแต่งตั้งโยกย้ายข้าราชการประจำปี พ.ศ. 2550 พล.ร.อ.บรรณวิทย์ ได้รับโปรดเกล้า ฯ ให้ดำรงตำแหน่งประธานที่ปรึกษากระทรวงกลาโหม แทนตำแหน่งรองปลัดกระทรวงกลาโหม เนื่องจากถูกสนช.สายทหารกล่าวหาว่า พล.ร.อ.บรรณวิทย์ ไม่โปร่งใสในระหว่างทำหน้าที่บริหารองค์การแบตเตอรี่ และจากที่กระทบกระทั่งกับผู้บังคับบัญชา จากกรณีที่ออกมาปกป้องพล.อ.สพรั่ง กัลยาณมิตร
ในการเลือกตั้งในปลายปี พ.ศ. 2550 พล.ร.อ.บรรณวิทย์ ได้ขอลาออกจากราชการทหารเพื่อที่ลงรับสมัคร ส.ส. ในระบบสัดส่วนของพรรครวมใจไทยชาติพัฒนา แต่ได้รับการอนุมัติจากกระทรวงกลาโหมล่าช้า จึงไม่ทันการสมัคร ซึ่ง พล.ร.อ.บรรณวิทย์ ได้ตั้งข้อสังเกตว่าเป็นการกลั่นแกล้งตนเอง แต่ทางกระทรวงกลาโหมได้ปฏิเสธ
เคย เป็นเลขาธิการลอนเทนนิสสมาคมแห่งประเทศไทย งานด้านการเมือง เป็นหนึ่งในสมาชิกและผู้ก่อตั้งสมัชชาประชาชนแห่งประเทศไทย และยังจัดรายการวิทยุเป็นประจำในวันเสาร์เวลา 08.30-10.00 น. ทางเอฟ.เอ็ม. 92.25 เมกกะเฮิร์ซ รวมไปถึงการจัดรายการสด ทางช่องทีวีผ่านดาวเทียม ช่อง ๑๓ สยามไท อีกด้วย
ฮิโรกิ มิยาซาวะ
ฮิโรกิ มิยาซาวะ (宮澤 裕樹 (Miyazawa Hiroki)) เป็นนักฟุตบอลชาวญี่ปุ่น ปัจจุบันลงเล่นให้กับสโมสรฟุตบอลฮกไกโด คอนซาโดเล ซัปโปโระ ตั้งแต่ปี ค.ศ. 2008
การย้ายราชสำนักโปรตุเกสไปบราซิล
การย้ายราชสำนักโปรตุเกสไปที่บราซิล หมายถึง การลี้ภัยของพระราชวงศ์บราแกนซาและข้าราชบริพารเกือบ 15,000 คน ออกจากกรุงลิสบอนในวันที่ 29 พฤศจิกายน พ.ศ. 2350 พระราชวงศ์บราแกนซาเสด็จไปยังบราซิลไม่กี่วันก่อนที่กองทัพนโปเลียนจะยึดกรุงลิสบอนในวันที่ 1 ธันวาคม พระมหากษัตริย์บราแกนซายังประทับอยู่ที่บราซิลตั้งแต่ พ.ศ. 2351 กระทั่งเกิดการปฏิวัติเสรีนิยม พ.ศ. 2363 ทำให้เจ้าชายฌูเอา ผู้สำเร็จราชการแทนพระองค์แห่งโปรตุเกสเสด็จนิวัติเมื่อวันที่ 21 เมษายน พ.ศ. 2364 เป็นเวลา 13 ปีที่กรุงรีโอเดจาเนโรของบราซิลมีสถานะเป็นเมืองหลวงของราชอาณาจักรโปรตุเกส ซึ่งนักประวัติศาสตร์บางคนเรียกว่า "มหานครผกผัน" (metropolitan reversal) (คือ เป็นอาณานิคมที่ปกครองจักรวรรดิโปรตุเกสทั้งหมด)
ประวัติศาสตร์
ในปี พ.ศ. 2350 สงครามคาบสมุทรระยะแรก กองทัพนโปเลียนบุกครองโปรตุเกส เนื่องจากเป็นพันธมิตรกับสหราชอาณาจักร เจ้าชายฌูเอาแห่งบรากังซา ผู้สำเร็จราชการ ในขณะนั้น ปกครองโปรตุเกสแทนพระราชมารดา สมเด็จพระราชินีนาถมาเรียที่ 1 แห่งโปรตุเกส ตั้งแต่ พ.ศ. 2342 เจ้าชายฌูเอาที่ 6 ทรงคาดล่วงหน้าว่ากองทัพฝรั่งเศสจะบุกครอง จึงมีรับสั่งให้ย้ายราชสำนักโปรตุเกสไปยังบราซิลก่อนที่พระองค์จะถูกถอดจากราชบัลลังก์ กำหนดวันออกเดินทางไปบราซิล คือ วันที่ 29 พฤศจิกายน การเสด็จของเจ้าชายโจเอาอยู่ภายใต้การคุ้มครองของราชนาวีอังกฤษ ภายใต้การบัญชาการของพลเรือเอก เซอร์ซิดนีย์ สมิธ ในวันที่ 5 ธันวาคม เกือบครึ่งทางระหว่างลิสบอนและมาเดรา ซิดนีย์ สมิธพร้อมกับเอกอัครราชทูตอังกฤษประจำลิสบอน ลอร์ดสแตรงก์ฟอร์ดได้กลับมายังยุโรปด้วยกองเรือรบเล็กส่วนหนึ่ง เกรแฮม มัวร์ ลูกเรืออังกฤษและนายทหารราชนาวี พาเสด็จพระราชวงศ์โปรตุเกสไปยังบราซิลต่อด้วยเรือหลวงมาร์ลบะระห์, เรือหลวงลอนดอน, เรือหลวงเบ็ดฟอร์ดและเรือหลวงโมนาร์ก
ในวันที่ 22 มกราคม พ.ศ. 2351 เจ้าชายฌูเอาและราชสำนักเสด็จถึงซัลวาดอร์ บราซิล  เจ้าชายฌูเอาทรงลงพระนามกฎหมายซึ่งเปิดการค้าระหว่างบราซิลกับชาติที่เป็นมิตร (คือ สหราชอาณาจักรเป็นหลัก อย่างไรก็ดี กฎหมายฉบับใหม่นี้ฝ่าฝืนสนธิสัญญาอาณานิคม ซึ่งจนถึงขณะนั้น อนุญาตให้บราซิลรักษาความสัมพันธ์พาณิชย์โดยตรงกับโปรตุเกสเท่านั้น ในการเจรจาลับในกรุงลอนดอนเมื่อ พ.ศ. 2350 โดยราชทูตโปรตุเกส โดมิงโกส อันโตนิโอ เดอ เซาซา โคทินโฮ ประกันการคุ้มครองทางทหารของอังกฤษ แลกกับการให้อังกฤษเข้าถึงท่าของบราซิลและตั้งฐานทัพเรือที่มาเดรา การเจรจาลับของโคทินโฮปูทางให้กฎหมายของเจ้าชายฌูเอาบรรลุผลในปี พ.ศ. 2351
ในวันที่ 7 มีนาคม พ.ศ. 2351 ราชสำนักเสด็จถึงรีโอเดจาเนโร วันที่ 16 ธันวาคม พ.ศ. 2358 เจ้าชายฌูเอาทรงสถาปนาสหราชอาณาจักรโปรตุเกส บราซิล และแอลการ์ฟ (Reino Unido de Portugal, Brasil e Algarves) เป็นการยกระดับบราซิลขึ้นมามีสถานะเท่าเทียมกับโปรตุเกสและเพิ่มอิสระในการปกครองตนเองแก่บราซิล ผู้แทนชาวบราซิลได้รับเลือกเข้าสู่สภารัฐธรรมนูญโปรตุเกส (Cortes Constitucionais Portuguesas) ใน พ.ศ. 2359 หลังสมเด็จพระราชินีนาถมาเรียที่ 1 เสด็จสวรรคต เจ้าชายฌูเอาเสด็จขึ้นครองราชย์เป็นพระเจ้าฌูเอาที่ 6 แห่งสหราชอาณาจักรโปรตุเกส บราซิล และแอลการ์ฟ หลังความล่าช้าหลายครั้ง พิธีการเปล่งเสียงสนับสนุนจัดขึ้นในรีโอเดจาเนโรเมื่อ พ.ศ. 2361
เนื่องจากโปรตุเกสว่างเว้นพระมหากษัตริย์และอิสระทางเศรษฐกิจของบราซิล โปรตุเกสจึงเข้าสู่วิกฤตการณ์การเมืองรุนแรงซึ่งบีบให้พระเจ้าฌูเอาที่ 6 และพระราชวงศ์เสด็จนิวัติโปรตุเกสใน พ.ศ. 2364 รัชทายาท เจ้าชายเปโดร ยังประทับอยู่ในบราซิล สภาโปรตุเกสเรียกร้องให้บราซิลกลับคืนสู่สถานะอาณานิคมดังเดิมและให้รัชทายาทเสด็จนิวัติโปรตุเกส เจ้าชายเปโดร ซึ่งได้รับอิทธิพลจากวุฒิสภาเทศบาลริโอเดจาเนโร ทรงปฏิเสธจะเสด็จนิวัติโปรตุเกสระหว่างเหตุการณ์ดีอาโดฟิโกอันขึ้นชื่อ (9 มกราคม พ.ศ. 2365) บราซิลมีอิสรภาพทางการเมืองเมื่อวันที่ 7 กันยายน พ.ศ. 2365 และเจ้าชายปราบดาภิเษกเป็นจักรพรรดิในริโอเดจาเนโร เฉลิมพระนามว่า จักรพรรดิดอม เปดรูที่ 1 ยุติการครอบงำบราซิลเป็นอาณานิคมของโปรตุเกสนาน 322 ปี
พระวิสุทธิวงศาจารย์ (วิเชียร อโนมคุโณ)
พระวิสุทธิวงศาจารย์ นามเดิม วิเชียร เรืองขจร ฉายา อโนมคุโณ เป็นพระราชาคณะเจ้าคณะรองฝ่ายมหานิกาย เคยดำรงตำแหน่งกรรมการมหาเถรสมาคม เจ้าคณะใหญ่หนเหนือ และรองเจ้าอาวาสวัดปากน้ำ ภาษีเจริญ
ประวัติ
พระวิสุทธิวงศาจารย์ เดิมชื่อ วิเชียร เรืองขจร เกิดวันอาทิตย์ ที่ 7 พฤศจิกายน พ.ศ. 2480 ปีฉลู ขึ้น 4 ค่ำ เดือน 12 บ้านบางพลับ ตำบลบางพลับ อำเภอสองพี่น้อง จังหวัดสุพรรณบุรี บรรพชาเป็นสามเณรเมื่อวันที่ 21 มิถุนายน พ.ศ. 2494 ณ วัดดงตาล ตำบลบางพลับ อำเภอสองพี่น้อง จังหวัดสุพรรณบุรี โดยมี พระครูอุภัยภาดารักษ์ วัดสองพี่น้อง เป็นพระอุปัชฌาย์ ต่อมาอุปสมบทเมื่อวันที่ 4 พฤษภาคม พ.ศ. 2500 ณ วัดปากน้ำ เขตภาษีเจริญ กรุงเทพมหานคร โดยมีพระธีรสารมุนี วัดอัปสรสวรรค์ เขตภาษีเจริญ กรุงเทพมหานคร เป็นพระอุปัชฌาย์
มรณภาพ
พระวิสุทธิวงศาจารย์ มรณภาพเมื่อวันที่ 26 กันยายน พ.ศ. 2564 เวลา 12.52 น. ด้วยโรคมะเร็งปอด สิริอายุ 84 ปี พรรษา 64 ที่โรงพยาบาลกรุงเทพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิง เมื่อวันที่ 27 มีนาคม พ.ศ. 2565 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อัพแวร์
อัพแวร์ (Abwehr) เป็นหน่วยข่าวกรองทางทหารเยอรมันได้ทำหน้าที่ในกองทัพไรชส์แวร์และกองทัพแวร์มัคท์ตั้งแต่ปี ค.ศ. 1920–1945 อย่างไรก็ตามด้วยข้อเท็จจริงที่ว่าสนธิสัญญาแวร์ซายได้ระบุไว้ว่าห้ามไม่ให้เยอรมันทำการก่อตั้งองค์กรหน่วยข่าวกรองตนเอง พวกเขากลายเป็นกลุ่มหน่วยสืบราชการลับภายในในปี ค.ศ. 1920 ภายใต้การนำของกระทรวมกลาโหม ที่เรียกว่า อัพแวร์ วัตถุประสงค์ของหน่วยอัพแวร์คือการป้องกันการจารกรรมข้อมูลจากพวกต่างชาติ-เป็นบทบาทขององค์กรซึ่งต่อมาได้มีการพัฒนาอย่างมาก
ชูผิง
พงศาวดารราชวงศ์ฮั่นยุคหลัง (โฮฺ่วฮั่นชู) ไม่ได้บันทึกวันที่เปลี่ยนชืื่อศักราชเป็นชูผิง แต่ในสมัยราชวงศ์ฮั่นตะวันออกเมื่อเปลี่ยนชื่อศักราชมักจะออกประกาศนิรโทษกรรมให้กับนักโทษทั่วแผ่นดิน ดังนั้นวันที่เปลี่ยนชื่อศักราชจึงอาจตรงกับศักราชชูผิงปีที่ 1 เดือน 1 วันซินโหยฺ่ว
นักบุญดอมินิก
นักบุญดอมินิกแห่งโอสมา (Saint Dominic of Osma; ค.ศ. 1170 – 6 สิงหาคม ค.ศ. 1221) นักบุญดอมินิกแห่งโอสมา หรือ นักบุญดอมินิกแห่งกุซมัน เป็นบาทหลวงโรมันคาทอลิกชาวสเปน ผู้ก่อตั้งคณะดอมินิกัน เชื่อว่าเป็นบุคคลแรกที่นำสายประคำมาใช้ในการสวดภาวนาของชาวคาทอลิก และเป็นนักบุญองค์อุปถัมภ์นักดาราศาสตร์
ประวัติ
นักบุญดอมินิก ในตำนานอ้างว่าท่านเป็นบุตรของเฟลิกซ์ กุซมัน กับบุญราศีฆัวนาแห่งอาซา ถือกำเนิดที่เมืองกาเลรูเอกา ประเทศสเปน มีพี่ชายสองคนชื่ออันโตนิโอและมาเนส
เมื่อโตขึ้นได้เข้าศึกษาเทววิทยาที่มหาวิทยาลัยปาเลนเซีย และรับศีลอนุกรมเป็นบาทหลวงสังกัด คณะนักบุญออกัสติน หรือที่รู้จักในนามคณะออกัสติเนียน และได้เป็นอธิการโบสถ์ในที่สุด
เมื่ออายุ 35 ปี สมเด็จพระสันตะปาปาอินโนเซนต์ที่ 3 ได้มอบหมายให้ท่านไปเผยแผ่ศาสนาให้กับชาวเมืองอาลบีซึ่งเป็นพวกนอกศาสนาทางตอนใต้ของฝรั่งเศส ท่านทำงานอย่างอุตสาหะจนชนะใจคนกลุ่มนี้ และทำให้ชาวอาลบีหันมาเข้ารีตจำนวนมาก ในช่วงนี้ท่านได้ก่อตั้งคณะดอมินิกันซึ่งเป็นคณะนักบวชที่เน้นงานวิชาการศาสนา ความยากจนถ่อมตน และไม่ยุ่งเกี่ยวกับการเมือง เพื่อช่วยการเผยแพร่ศาสนา
การถึงแก่กรรม
ท่านได้ถึงแก่กรรมลงเมื่อวันที่ 6 สิงหาคม ค.ศ. 1221 ที่เมืองโบโลญญาระหว่างการเดินทางกลับจากสมัชชา ก่อนถึงแก่กรรมท่านได้กล่าวสั่งเสียแก่ศิษย์ว่า “จงมีความรัก เมตตา จงรักษาความสุภาพเอาไว้ จงสะสมทรัพย์สมบัติแห่งความยากจนอันศักดิ์สิทธิ์”
ท่านได้รับการประกาศเป็นนักบุญโดยสมเด็จพระสันตะปาปาเกรกอรีที่ 9 มีวันฉลองตรงกับวันที่ 8 สิงหาคมของทุกปี
สายประคำ
ตำนานกล่าวว่า ระหว่างที่นักบุญดอมินิกทำงานเผยแผ่ศาสนาให้กับชาวอาลบีนั้น ท่านได้รับความลำบากเป็นอย่างมากจากการต่อต้านของคนบางกลุ่ม ท่านจึงไปเก็บตัวภาวนาอ้อนวอนพระเจ้าให้คนกลุ่มนี้กลับใจ ตำนานอ้างว่าพระนางมารีย์พรหมจารีและทูตสวรรค์อีกสามองค์ได้มาปรากฏตัว และแม่พระได้ประทานสายประคำแก่ท่าน กำชับว่าการเผยแพร่การสวดสายประคำนี้จะทำให้คนบาปและคนหลงผิดทั้งหลายกลับใจ เมื่อท่านปฏิบัติตามปรากฏว่าการเผยแพร่ธรรมของท่านประสบความสำเร็จเป็นอย่างดี จึงเป็นที่มาของแม่พระแห่งลูกประคำ และทำให้การสวดสายประคำเป็นที่แพร่หลายในกลุ่มชาวคาทอลิกมาจนปัจจุบัน
ทอล์กกิงเฮดส์
ทอล์กกิงเฮดส์ (Talking Heads) เป็นวงดนตรีร็อกสัญชาติอเมริกันที่ก่อตั้งใน ค.ศ. 1975 ที่นครนิวยอร์ก และมีผลงานจนถึง ค.ศ. 1991 สมาชิกในวงได้แก่เดวิด เบิร์น (ร้องนำและกีตาร์) คริส ฟรันทซ์ (กลองชุด) ทีนา เวย์มัท (เบส) และเจอร์รี แฮร์ริสัน (คีย์บอร์ดและกีตาร์) ทอล์กกิงเฮดส์มีส่วนร่วมจุดกระแสดนตรีแนวนิวเวฟโดยการนำลักษณะของดนตรีแนวต่าง ๆ ได้แก่พังก์ร็อก อาร์ตร็อก ฟังก์ และเวิลด์มิวสิกมาผสมผสาน และเป็นที่รู้จักว่าเป็น "วงที่ได้รับเสียงวิจารณ์ทางบวกมากที่สุดวงหนึ่งในยุค '80"
ทอล์กกิงเฮดส์เกิดจากกลุ่มนักเรียนศิลปะที่เบนเข็มไปยังดนตรีพังก์ร็อกแบบนิวยอร์กในช่วงทศวรรษ 1970 โดยผลงานอัลบั้มแรกเผยแพร่เมื่อ ค.ศ. 1977 โดยใช้ชื่อ ทอล์กกิงเฮดส์: 77 และได้รับเสียงตอบรับเป็นอย่างดี ก่อนที่จะร่วมกับโปรดิวเซอร์ไบรอัน อีโนและมีผลงานอีกสามอัลบั้มได้แก่ มอร์ซองส์อะเบาต์บิลดิงส์แอนด์ฟุด (ค.ศ. 1978) เฟียร์ออฟมิวสิก (ค.ศ. 1979) และรีเมนอินไลต์ (ค.ศ. 1980) ซึ่งได้รับคำวิจารณ์เชิงบวกอย่างมากเช่นกัน ก่อนจะหยุดพักไปช่วงหนึ่ง หลังจากนั้นทอล์กกิงเฮดส์ได้รับความนิยมสูงสุดใน ค.ศ. 1983 จากเพลง "เบิร์นนิงดาวน์เดอะเฮาส์" ในอัลบั้ม สปีกกิงอินทังส์ และออกภาพยนตร์คอนเสิร์ต สต็อปเมกกิงเซนส์ กำกับโดยโจนาธาน เดมมี และยังคงออกอัลบั้มอีกหลายอัลบั้มรวมทั้ง ลิตเติลครีเอเจอส์ (ค.ศ. 1985) ซึ่งทำยอดขายสูงสุด ก่อนที่จะยุบวงใน ค.ศ. 1991 ฟรันทซ์ เวย์มัท และแฮร์ริสันยังคงออกแสดงร่วมกันโดยใช้ชื่อ ชรังเคนเฮดส์ (Shrunken Heads) และออกอัลบั้ม โนทอล์กกิง จัสต์เฮด ในนาม เดอะเฮดส์ ใน ค.ศ. 1996
ทอล์กกิงเฮดส์ได้รับเกียรติให้เข้าสู่หอเกียรติยศร็อกแอนด์โรลใน ค.ศ. 2002 ผลงานสี่อัลบั้มติดอันดับในรายการ 500 อันดับอัลบั้มที่ดีที่สุดตลอดกาลโดยนิตยสารโรลลิงสโตน นอกจากนี้ หอเกียรติยศร็อกแอนด์โรลได้จัดให้ผลงานเพลง "ไลฟ์ดูริงวอร์ไทม์" และ "วันซ์อินอะไลฟ์ไทม์" ติดอันดับในรายการ 500 เพลงที่ทำให้ร็อกแอนด์โรลเป็นรูปร่าง นอกจากนี้ ทอล์กกิงเฮดส์ยังอยู่ในอันดับที่ 64 ในรายการ 100 อันดับศิลปินยอดเยี่ยมตลอดกาลโดยสถานีโทรทัศน์วีเอชวัน และอันดับที่ 100 ในรายการ 100 อันดับศิลปินยอดเยี่ยมตลอดกาลโดยนิตยสารโรลลิงสโตน
ช่วงแรก (ค.ศ. 1973 – 1977)
เดวิด เบิร์นและคริส ฟรันทซ์ นักศึกษาสองคนจากโรงเรียนดีไซน์โรดไอแลนด์ได้ก่อตั้งวงดนตรี "ดิอาร์ทิสติกส์" ขึ้นใน ค.ศ. 1973 โดยเบิร์นเป็นนักร้องนำและเล่นกีตาร์ ส่วนฟรันทซ์เป็นมือกลอง ทีนา เวย์มัท แฟนสาวของฟรันทซ์ซึ่งเป็นนักศึกษาร่วมสถาบันมักจะอาสาขับรถรับส่งให้วง วงดิอาร์ทิสติกส์ยุบลงในปีถัดมา และทั้งสามคนได้ย้ายจากรัฐโรดไอแลนด์ไปยังนครนิวยอร์ก และพักอาศัยในห้องลอฟต์เดียวกัน หลังจากที่พวกเขาหามือเบสไม่ได้ ฟรันทซ์จึงเสนอให้เวย์มัทหัดเล่นเบสโดยฟังจากอัลบั้มของซูซี กวาโตร
ทอล์กกิงเฮดส์ขึ้นแสดงในชื่อทอล์กกิงเฮดส์เป็นครั้งแรกเมื่อวันที่ 5 มิถุนายน ค.ศ. 1975 โดยเป็นวงแสดงเปิดรายการให้กับวงราโมนส์ที่สโมสรดนตรีซีบีจีบี เวย์มัทกล่าวว่าชื่อทอล์กกิงเฮดส์มาจากคำศัพท์เฉพาะในวงการโทรทัศน์ที่ใช้เรียกการถ่ายเฉพาะส่วนศีรษะและไหล่ของบุคคลที่กำลังพูด ปลายปีเดียวกันพวกเขาอัดเทปตัวอย่างส่งไปยังซีบีเอสแต่ไม่ผ่านการคัดเลือก อย่างไรก็ตาม พวกเขาได้ส่งไปยังไซร์เออเรเคิดส์และไซร์เออได้ตอบรับในเดือนพฤศจิกายน ค.ศ. 1976 โดยซิงเกิลแรก "เลิฟ → บิลดิงออนไฟร์" ออกในเดือนกุมภาพันธ์ปีถัดมา ในเดือนมีนาคม ค.ศ. 1977 ทอล์กกิงเฮดส์ได้เพิ่มเจอร์รี แฮร์ริสัน อดีตสมาชิกวงเดอะโมเดิร์นเลิฟเวอส์ของโจนาทาน ริชแมนเข้ามาเป็นสมาชิกคนที่สี่ในตำแหน่งคีย์บอร์ด กีตาร์ และร้องร่วม ในช่วงระหว่างนี้เบิร์นขอให้เวย์มัทออดิชันเพิ่มอีกสามครั้งเพื่อรักษาตำแหน่งในวง
อัลบั้มแรก ทอล์กกิงเฮดส์: 77 ได้รับเสียงตอบรับเป็นอย่างดี และซิงเกิล "ไซโคคิลเลอร์" ติดอันดับเป็นครั้งแรก หลายคนคิดว่าเพลงนี้เกี่ยวข้องกับบุตรแห่งแซม ฆาตกรต่อเนื่องซึ่งก่อเหตุสะเทือนขวัญในนครนิวยอร์กในช่วงเวลาก่อนหน้านั้น อย่างไรก็ตาม เบิร์นกล่าวว่าเพลงดังกล่าวเขียนไว้ก่อนหน้าหลายปีแล้ว เวย์มัทและฟรันทซ์แต่งงานกันใน ค.ศ. 1977
ร่วมงานกับไบรอัน อีโน (ค.ศ. 1978 – 1980)
สตูดิโออัลบั้ม มอร์ซองส์อะเบาต์บิลดิงส์แอนด์ฟุด (ค.ศ. 1978) เป็นผลงานร่วมกันครั้งแรกระหว่างทอล์กกิงเฮดส์และโปรดิวเซอร์ไบรอัน อีโน ซึ่งเคยมีผลงานร่วมกับศิลปินรายอื่นได้แก่ร็อกซีมิวสิก, เดวิด โบอี, จอห์น เคล และโรเบิร์ต ฟริปป์ นอกจากนี้ อีโนยังเคยตั้งชื่อผลงานเพลงหนึ่งของเขาใน ค.ศ. 1977 ว่า "คิงส์เลดแฮต" (King's Lead Hat) ซึ่งมาจากชื่อวงทอล์กกิงเฮดส์สลับอักษรกัน สไตล์ของอีโนและทอล์กกิงเฮดส์เข้ากันได้เป็นอย่างดี และพวกเขาร่วมกันทดลองแนวเพลงต่าง ๆ ตั้งแต่โพสต์พังก์ ไซเคเดลิกฟังก์ ไปจนถึงดนตรีจากทวีปแอฟริกาซึ่งได้รับอิทธิพลจากเฟลา คูติและพาร์เลียเมนต์-ฟังกาเดลิก และระหว่างบันทึกอัลบั้มนี้พวกเขายังได้ร่วมงานกับคอมพาสพอยต์สตูดิโอส์ในกรุงแนสซอ ประเทศบาฮามาส อัลบั้ม มอร์ซองส์อะเบาต์บิลดิงส์แอนด์ฟุด ยังรวมคัฟเวอร์จากเพลง "เทกมีทูเดอะริเวอร์" ของอัล กรีนด้วย อัลบั้มนี้ทำให้ทอล์กกิงเฮดส์ได้รับเสียงตอบรับเป็นอย่างดี และติดอันดับ บิลบอร์ด ท็อป 30 เป็นครั้งแรกด้วย
พวกเขาร่วมงานกันต่อในอัลบั้มถัดไป เฟียร์ออฟมิวสิก (ค.ศ. 1979) ซึ่งผสมผสานดนตรีแนวโพสต์พังก์ร็อกที่มืดมนเข้ากับดนตรีแนวฟังกาเดเลีย และสอดแทรกเนื้อหาจากสภาพบ้านเมืองยุคปลายทศวรรษ 1970 ผู้สื่อข่าวด้านดนตรี ไซมอน เรย์โนลส์ อ้างว่า เฟียร์ออฟมิวสิก เป็นตัวแทนของผลงานระหว่างอีโน-ทอล์กกิงเฮดส์ "ณ จุดที่ได้ประโยชน์ร่วมกันอย่างเที่ยงธรรมที่สุด" ซิงเกิล "ไลฟ์ดูริงวอร์ไทม์" เป็นที่มาของวลี "This ain't no party, this ain't no disco." ซิงเกิลดังกล่าวพูดถึงมัดด์คลับและซีบีจีบีซึ่งเป็นไนต์คลับยอดนิยมในนครนิวยอร์กสมัยนั้น